		Porsgrunn kommune	


	Vår ref.		26/11402 - 1
Saksbehandler	Lene Lindflaten
Dato	22.09.2026

 

Saksframlegg






Saksnr.	Utvalg	Møtedato
05/26	Ungdomsrådet	01.10.2026
17/26	Utvalg for helse og omsorg	13.10.2026
	Utvalg for barn, unge og kultur	 



Kommunedirektørens innstilling
Saken tas til orientering.


SAKSUTREDNING
Porsgrunn kommune har fått innvilget tilskudd igjennom tilskuddsordningen «Tilskudd til kommunalt forebyggingsprogram for barn og unge 2026». Dette er et nytt tilskudd for 2026 som erstatter et tidligere tilskudd, «Styrking og utvikling av helsestasjons- og skolehelsetjenesten» som Porsgrunn kommune har fått støtte på over flere år.
 
Tilskuddordningen «Tilskudd til kommunalt forebyggingsprogram for barn og unge 2026» forvaltes av Bufdir, dette er et nytt tilskudd for 2026 som erstatter et tidligere tilskudd: «Styrking og utvikling av helsestasjons- og skolehelsetjenesten» som ble forvaltet av Helsedirektoratet hvor Porsgrunn kommune har fått støtte på over flere år.
 
Målet med den nye tilskuddsordningen er «å legge til rette for gode oppvekstsvilkår og forebygge at barn og unge faller utenfor». Ordningen skal støtte opp under kommunens forebyggende arbeid for barn og unge, og bidra til målrettet og helhetlig innsats, på tvers av ulike sektorer. Ordningen skal også bidra til å utjevne sosiale forskjeller blant barn og unge.
Delmål:
Tilhørighet, deltakelse og god helse: Barn og unge har god helse, opplever tilhørighet, og deltar i barnehage, utdanning, arbeidsliv, nærmiljø og fritidsaktiviteter.
Tidlig og helhetlig innsats: Barn, unge og deres familier med behov for hjelp fanges opp tidlig og får helhetlig, tilpasset og samordnet oppfølging gjennom kommunenes tjenester og tilbud.»
Det nye tilskuddet for 2026 tildeles etter objektive kriterier og har totalt kr. 518 796 000,- til fordeling. Porsgrunn ble tildelt kr. 3 489 801,- for 2026. Det vises til tilskuddets nettsider for mer utfyllende informasjon: https://www.bufdir.no/tilskudd/kommunalt-forebyggingsprogram/
Porsgrunn kommune har fått støtte via tilskuddsordningen «Styrking og utvikling av helsestasjons- og skolehelsetjenesten» (Helsedirektoratet) siden 2018. I 2025 fikk Porsgrunn kommune bevilget 3 025 000kr via denne tilskuddsordningen.
Kommunen har i tråd med tildelingskriteriene utarbeidet en kommunal plan for bruk av tilskuddsmidlene. Vi har jobbet tverrsektorielt med utarbeidelse av planen med deltagere fra helse, oppvekst og samfunn, noe som tiltakene i planen gjenspeiler.
Kommunal plan beskriver utfordringsbildet for barn og unge i aldersgruppen 0 til 24 år. I tillegg beskrives mål for tilskuddsperioden, medvirkning og beskrivelse av de ulike tiltakene. Det har vært korte frister fra tildeling av tilskudd til innlevering av plan. Det er derav kommentert i planen at vi for fremtiden legger opp til ytterligere medvirkning. Leder av Ungdomsrådet har hatt plan til gjennomlesning og gjennomført et fysisk møte med områdeleder for Familie og helse hvor planen gjennomgått før innsending.
Kommunal plan for tilskuddsmidlene er forankret i relevante kommunale strategier og planer. Planen skal være kjent for politikken og den vil legges frem til orientering i relevante utvalg.
 
Effekt av saken 
Perspektiv	Negativ	Nøytral	Positiv	Ikke relevant
Konsekvens for klima på kort og lang sikt	 	 	 	x
Konsekvens for miljøet på kort og lang sikt	 	 	 	x
Økonomiske konsekvenser i et langt perspektiv	 	 	x	 
Konsekvens for folkehelsen, herunder vurdering av	tilpasning til aldersvennlig samfunn	 	 	 	x	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.
Vurderes å være positivt for økonomiske konsekvenser i et langt perspektiv da forebyggende tiltak vil kunne medføre mindre utgifter til behandling eller andre tiltak for kommunen i fremtiden.

